กรุณาสรุปบทความ รวมบทความกฎหมายที่น่าสนใจ ว่าด้วยพระราชบัญญัติจัดตั้งศาลล้มละลายและวิธีพิจารณาคดีล้มละลาย พ.ศ. ๒๕๔๒
[กลับหน้าหลัก : รวมบทความกฎหมายที่น่าสนใจ] ระบบศาล (ศาลยุติธรรม ศาลล้มละลาย) ระบบศาล (ศาลยุติธรรม ศาลล้มละลาย) ตามพระธรรมนูญศาลยุติธรรม (รวมคำบรรยายเนติ อ.อนันต์ ชุมวิสูตร เล่ม 8 ภาค2 สมัยที่68) ตามพระธรรมนูญศาลยุติธรรม (รวมคำบรรยายเนติ อ.อนันต์ ชุมวิสูตร เล่ม 8 ภาค2 สมัยที่68) ********** ********** ศาลล้มละลาย ศาลล้มละลาย พระราชบัญญัติจัดตั้งศาลล้มละลายและวิธีพิจารณาคดี ล้มละลาย พ.ศ. ๒๕๔๒ ให้ความหมายของ “ศาลล้มละลาย” ไว้ว่า ศาลล้มละลาย กลาง หรือศาลล้มละลายภาค ไม่มีศาลล้มละลายจังหวัด ปัจจุบันศาลล้มละลายกลาง เปิดทำการแล้ว ส่วนศาลล้มละลายภาคยังไม่มีการจัดตั้งขึ้น ทำให้ศาลล้มละลายกลาง ซึ่งปกติมีเขตศาลเฉพาะตลอดกรุงเทพมหานคร ต้องขยายเขตศาลออกไปครอบคลุมทั่วประเทศ ศาลล้มละลายมีอำนาจพิจารณาพิพากษาเฉพาะคดีล้มละลายทั้งในส่วน ทางแพ่งและทางอาญา คดีในส่วนทางอาญาที่เป็นการกระทำกรรมเดียวผิดต่อกฎหมาย หลายบท และบทใดบทหนึ่งเป็นความผิดตามกฎหมายว่าด้วยล้มละลาย ให้ศาลล้มละลายรับพิจารณาพิพากษาความผิดบทอื่นไว้ด้วย แต่ถ้าเป็นความผิดหลายกรรม เกี่ยวเนื่องกันและบางกรรมไม่เป็นความผิดตามกฎหมายว่าด้วยล้มละลาย ศาลล้มละลาย จะรับพิจารณาพิพากษาทุกกรรม หรือไม่รับพิจารณาพิพากษาเฉพาะกรรมใดกรรมหนึ่ง หรือหลายกรรมที่ไม่เป็นความผิดตามกฎหมายว่าด้วยล้มละลาย โดยให้โจทก์แยกฟ้อง เป็นคดีใหม่ยังศาลที่มีอำนาจก็ได้ ในกรณีมีปัญหาว่าคดีใดจะอยู่ในอำนาจของศาลล้มละลายหรือไม่ ไม่ว่าจะเกิดปัญหาในศาลล้มละลายหรือในศาลยุติธรรมอื่น ให้ศาลนั้น รอการพิจารณาพิพากษาคดีไว้ชั่วคราวแล้วเสนอปัญหานั้นให้ประธานศาลอุทธรณ์คดี ชำนัญพิเศษเป็นผู้วินิจฉัยในกรณีที่ศาลอุทธรณ์คดีชำนัญพิเศษยังไม่เปิดทำการ ให้ประธานศาลฎีกาเป็นผู้วินิจฉัยปัญหาดังกล่าว (พ.ร.บ.จัดตั้งศาลล้มละลายและวิธีพิจารณาคดีล้มละลาย (ฉบับที่ ๔) พ.ศ. ๒๕๑๘) การดำเนินกระบวนพิจารณาในศาลล้มละลายต้องเป็นไปโดยสะดวก รวดเร็ว และเที่ยงธรรม อธิบดีผู้พิพากษาศาลล้มละลายกลางมีอำนาจออกข้อกำหนดเกี่ยวกับการดำเนินกระบวนพิจารณา และการ รับฟังพยานหลักฐานในศาลล้มละลายโดยความเห็นชอบของประธานศาลฎีกา เมื่อศาลล้มละลายพิพากษาหรือมีคำสั่งแล้ว ห้ามมิให้อุทธรณ์ เว้นแต่ คำพิพากษายกฟ้อง คำสั่งยกคำร้องหรือคำร้องขอให้ล้มละลาย คำสั่งยกคำร้องขอให้ฟืนฟูกิจการ คำสั่งอนุญาตหรือไม่อนุญาตให้เจ้าหนี้ได้รับชำระหนี้ไม่ว่าทั้งหมดหรือแต่บางส่วน คำสั่งพิทักษ์ ทรัพย์ของลูกหนี้เด็ดขาด คำพิพากษาหรือคำสั่งในคดีแพ่งที่เกี่ยวพันกับคดีตามกฎหมายว่าด้วยล้มละลาย ส่วนในคดีอาญาที่มีอัตราโทษอย่างสูงจำคุกไม่เกิน ๓ ปี หรือปรับ ไม่เกิน ๖๐,๐๐๐ บาท หรือทั้งจำทั้งปรับ ห้ามอุทธรณ์ในปัญหาข้อเท็จจริง เว้นแต่ จำเลยต้องคำพิพากษาให้ลงโทษจำคุกหรือกักขังแทนโทษจำคุก รอการลงโทษ หรือ รอการกำหนดโทษ จำเลยจึงจะอุทธรณ์ในปัญหาข้อเท็จจริงได้ โดยอุทธรณ์ไปยังศาล อุทธรณ์คดีชำนัญพิเศษเลยภายในกำหนด ๑ เดือนนับแต่ศาลล้มละลายอ่านคำพิพากษา หรือคำสั่ง คดีที่ต้องห้ามอุทธรณ์อาจมีการขออนุญาตอุทธรณ์ได้ตามระเบียบของที่ประชุมใหญ่ศาลฎีกา ผู้บริหารศาลล้มละลายกลาง ประกอบด้วย อธิบดีผู้พิพากษา และรองอธิบดีผู้พิพากษา ส่วนองค์คณะผู้พิพากษาต้องไม่น้อยกว่า ๒ คน ซึ่งเป็นข้าราชการ ตุลาการตามกฎหมายว่าด้วยระเบียบข้าราชการฝ่ายตุลาการ ไม่มีผู้พิพากษาสมทบ “ศาลล้มละลาย” ไม่มีศาลล้มละลายจังหวัด เว้นแต่ เว้นแต่  อ้างอิง : รวมคำบรรยายเนติ อ.อนันต์ ชุมวิสูตร เล่ม 8 ภาค2 สมัยที่68
พระราชบัญญัติจัดตั้งศาลล้มละลายและวิธีพิจารณาคดี ล้มละลาย พ.ศ. ๒๕๔๒ บัญญัติหน้าที่ของศาลล้มละลายไว้ว่า ศาลล้มละลายจะต้องมีองค์คณะผู้พิพากษาไม่น้อยกว่า ๒ คน ซึ่งเป็นข้าราชการ ตุลาการตามกฎหมายว่าด้วยระเบียบข้าราชการฝ่ายตุลาการ แต่ไม่ต้องมีผู้พิพากษาสมทบ มีอำนาจพิจารณาพิพากษาเฉพาะคดีล้มละลายทั้งทางแพ่งและทางอาญา โดยคดีอาญาที่เป็นการกระทำกรรมเดียวผิดต่อกฎหมายหลายบท และบทใดบทหนึ่งเป็นความผิดตามกฎหมายว่าด้วยล้มละลาย ให้ศาลล้มละลายรับพิจารณาพิพากษาความผิดบทอื่นไว้ด้วย แต่หากเป็นความผิดหลายกรรมเกี่ยวเนื่องกันและบางกรรมไม่เป็นความผิดตามกฎหมายว่าด้วยล้มละลาย ศาลล้มละลายอาจรับพิจารณาทุกกรรม บางกรรม หรือหลายกรรมก็ได้ และโจทก์จะแยกฟ้องเป็นคดีใหม่ยังศาลที่มีอำนาจก็ได้ แต่กรณีเกิดปัญหาว่าคดีใดจะอยู่ในอำนาจของศาลล้มละลายหรือไม่ ให้รอการพิพากษาคดีไว้ชั่วคราว แล้วเสนอให้ประธานศาลอุทธรณ์คดีชำนัญพิเศษเป็นผู้วินิจฉัย แต่หากศาลอุทธรณ์คดีชำนัญพิเศษยังไม่เปิดทำการ ให้ประธานศาลฎีกาเป็นผู้วินิจฉัย

เมื่อศาลล้มละลายพิพากษาหรือมีคำสั่งแล้ว ห้ามไม่ให้อุทธรณ์ เว้นแต่คำพิพากษายกฟ้อง คำสั่งยกคำร้องหรือคำร้องขอให้ล้มละลาย คำสั่งยกคำร้องขอให้ฟื้นฟูกิจการ คำสั่งอนุญาตหรือไม่อนุญาตให้เจ้าหนี้ได้รับชำระหนี้ไม่ว่าทั้งหมดหรือแต่บางส่วน คำสั่งพิทักษ์ทรัพย์ของลูกหนี้เด็ดขาด รวมไปถึงคำพิพากษาหรือคำสั่งในคดีแพ่งที่เกี่ยวพันกับคดีตามกฎหมายว่าด้วยล้มละลาย ส่วนในคดีอาญาที่มีอัตราโทษสูงสุดคือจำคุกไม่เกิน ๓ ปี หรือปรับ ไม่เกิน ๖๐,๐๐๐ บาท หรือทั้งจำทั้งปรับ ห้ามอุทธรณ์ในปัญหาข้อเท็จจริง เว้นแต่จำเลยต้องคำพิพากษาให้จำคุกหรือรอการลงโทษ จำเลยจึงจะอุทธรณ์ได้ โดยให้อุทธรณ์ไปยังศาลอุทธรณ์คดีชำนัญพิเศษภายใน 1 เดือนนับแต่ศาลล้มละลายอ่านคำพิพากษา และคดีต้องห้ามอุทธรณ์อาจมีการขออนุญาตอุทธรณ์ได้ตามระเบียบของที่ประชุมใหญ่ศาลฎีกา ปัจจุบันศาลล้มละลายกลางเปิดทำการแล้ว แต่ยังไม่มีศาลล้มละลายภาคและศาลล้มละลายจังหวัด ด้วยเหตุนี้ จึงทำให้ศาลล้มละลายกลาง ซึ่งปกติมีเขตศาลเฉพาะตลอดกรุงเทพมหานคร ต้องขยายเขตศาลออกไปครอบคลุมทั่วประเทศ
กฎหมายพระธรรมนูญศาลยุติธรรม,กฎหมายล้มละลาย-ฟื้นฟูกิจการ,คำพิพากษาศาลฎีกา